అగ్నిమిత్ర పాల్

అగ్నిమిత్రా పాల్ ఒక భారతీయ ఫ్యాషన్ డిజైనర్, రాజకీయవేత్త. ఆమె అస‌న్‌సోల్ దక్షిణ్ నియోజకవర్గం నుండి పశ్చిమ బెంగాల్ శాసనసభ సభ్యురాలిగా, భారతీయ జనతా పార్టీ మహిళా మోర్చా పశ్చిమ బెంగాల్ యూనిట్ అధ్యక్షురాలిగా పనిచేస్తున్నది. రాజకీయాల్లోకి రాకముందు ఆమె కోల్‌కాతాకు చెందిన ఫ్యాషన్ డిజైనర్.

 వ్యక్తిగత జీవితం 
అగ్నిమిత్ర వైద్యులు, విద్యావేత్తల కుటుంబంలో జన్మించింది. ఆమె తండ్రి డాక్టర్ అశోక్ రాయ్ అసన్సోల్ లో శిశువైద్యుడు. ఆమె లోరెటో కాన్వెంట్, అసన్సోల్ బాలికల కళాశాల నుండి తన పాఠశాల విద్యను పూర్తి చేసింది. ఆమె బనవారిలాల్ భలోటియా కళాశాలలో వృక్షశాస్త్రంలో బ్యాచిలర్ డిగ్రీని పూర్తి చేసింది.

ఆమె పార్థో పాల్ అనే వ్యాపారవేత్తను వివాహం చేసుకుంది. వీరికి ఇద్దరు పిల్లలు.

 కెరీర్ 
ఫ్యాషన్ డిజైనర్ గా అగ్నిమిత్ర పాల్, కోయి మేరే దిల్ సే పూచే, వయా డార్జిలింగ్ వంటి అనేక బాలీవుడ్ చిత్రాలకు దుస్తులను డిజైన్ చేసింది.

ఆమె శ్రీదేవి, ఇషా డియోల్, మిథున్ చక్రవర్తి, షోనల్ రావత్, కే కే మీనన్, సోనాలి కులకర్ణి, వినయ్ పాఠక్, పర్వీన్ దబాస్ వంటి వారికి దుస్తులు, వ్యక్తిగత వార్డ్‌రోబ్ లను రూపొందించింది.

ఆమె భారతదేశంలోని అనేక నగరాల్లో తన సొంత ఫ్యాషన్ లేబుల్ "ఇంగా" ను ప్రారంభించింది. పాల్ లాక్మే ఫ్యాషన్ వీక్ సమ్మర్/రిసార్ట్ 2013 కోసం కూడా డిజైన్ చే'rgdr.

అమెరికా మాజీ విదేశాంగ కార్యదర్శి హిల్లరీ క్లింటన్ కు ఆమె రూపొందించిన శాలువలు, దుప్పట్లు అందజేసింది.

 రాజకీయ జీవితం 
2020లో లాకెట్ ఛటర్జీ తరువాత అగ్నిమిత్ర పాల్ పశ్చిమ బెంగాల్ బిజెపి మహిళా మోర్చా అధ్యక్షురాలైంది.

బిజెపి మహిళా మోర్చా అధ్యక్షురాలిగా, ఆమె రాష్ట్రంలోని 23 జిల్లాల్లో మహిళల కోసం "ఉమా" అనే ఆత్మరక్షణ శిక్షణా వర్క్‌షాప్‌ లను నిర్వహించింది.

ఆమె 2021 పశ్చిమ బెంగాల్ శాసనసభ ఎన్నికల్లో అస‌న్‌సోల్ దక్షిణ్ శాసనసభ నియోజకవర్గం నుండి టిఎంసి అభ్యర్థి సాయోని ఘోష్ ను ఓడించింది.
 మూలాలు 

వర్గం:భారత ఫ్యాషన్ డిజైనర్లు
వర్గం:భారత మహిళా ఫ్యాషన్ డిజైనర్లు
వర్గం:1973 జననాలు
వర్గం:జీవిస్తున్న ప్రజలు